Държавен вестник, бр. 65, 2015 г., стр. 111

БРОЙ  65	
Д Ъ Р Ж А В Е Н  В Е С Т Н И К 	
СТР.  111  
(2) Личният знак се изработва от лек 
метал с бяло покритие, с размери: височина 
72 мм и широчина 54 мм и има формата на 
щит в средата, с изображение на лъв и меч в 
центъра на знака. В горната част на лицевата 
страна с релефни букви и цифри се нанася 
наименованието на съответната структура на 
МВР, а под него – поредният личен номер на 
знака. От двете страни в долната част има 
релефно изображение на две лаврови клонки 
с декоративни ленти. Знакът е закрепен вър-
ху кожена подложка, на която е монтирано 
закопчаващо устройство.
(3) Индивидуалният идентификационен 
номер се изработва за служителите с по-
лицейски правомощия, които изпълняват 
служебните си задължения в униформено 
облекло от звената „Охранителна полиция“ 
към областните дирекции на Министерството 
на вътрешните работи (ОДМВР) и дирекция 
„Жандармерия“ – ГДНП.
(4) Индивидуалният идентификационен 
номер е шестцифрен – първите две цифри 
обозначават структурата на МВР, а останали-
те четири са поредният номер. Представлява 
правоъгълна лента от тъкáн плат в тон с уни-
форменото облекло (съответно тъмносин или 
черен) с размери дължина/широчина, както 
следва – 13 см/4 см, с пришита отдолу самоза-
лепваща лента (велкро – кукички) в черен цвят 
със същите размери. Цифрите са бродирани 
в бял цвят с размери височина/широчина/
дебелина, както следва – 3 см/1,5 см/0,5 см, 
като разстоянието между тях е 0,5 см. Ин-
дивидуалният идентификационен номер се 
поставя на капака на десния преден джоб на 
риза/яке/тактически елек, на който е заши-
та другата част на самозалепващата лента 
(велкро – бримки) със същите размери като 
лентата. 
(5) Изработването на личния знак и инди-
видуалния идентификационен номер се прави 
по начин, позволяващ ясното разчитане на 
цифровата индикация. 
(6) Личният знак се изработва в комплект 
с калъф от естествена кожа, който се състои 
от две прегради, прегъващи се една към друга, 
с прозрачни отверстия с формата на личния 
знак и служебната карта и служи за носенето 
и съхраняването им.
Чл. 5. Изработването на личните знаци 
и индивидуалните идентификационни номе-
ра се организира от дирекция „Управление 
на собствеността и социалните дейности“ 
(ДУССД) – МВР, по заявка от структурите 
на МВР.
Чл. 6. Дирекция „Управление на собстве-
ността и социални дейности“ – МВР, предос-
тавя на структурите на МВР изработените 
лични знаци и индивидуални идентифика-
ционни номера.
Чл. 7. Разпределението и предоставянето 
на личните знаци и индивидуалните иденти-
фикационни номера се извършва от звената 
„Човешки ресурси“ на съответните структури 
на МВР и от дирекция „Човешки ресурси“ 
(ДЧР).
Раздел III
Съхранение и носене на личните знаци и 
идентификационните номера 
Чл. 8. (1) Служителите са длъжни да носят 
и съхраняват личните знаци и индивидуалните 
идентификационни номера, като не допускат 
същите да бъдат откраднати, загубени или 
повредени.
(2) Ръководителите на съответните струк-
тури осъществяват контрол за правилното 
носене и съхраняване на личните знаци и 
индивидуалните идентификационни номера.
Чл. 9. (1) Служителите на МВР носят задъл-
жително личния знак след получаването му. 
(2) В работно време униформеният състав 
носи личния знак, закачен на копчето на левия 
външен джоб на куртката или със закопча-
ващо устройство за другите видове унифор-
мени облекла на същото място, а останалите 
служители на МВР носят личния знак заедно 
със служебната карта в специалния кожен 
калъф по чл. 4, ал. 6, като легитимирането 
се извършва чрез показване на личния знак 
или служебната карта. 
(3) В неработно време служителите на МВР 
носят личния знак заедно със служебната карта 
в специалния кожен калъф по чл. 4, ал. 6, като 
легитимирането се извършва чрез показване 
на личния знак или служебната карта.
Чл. 10. (1) Униформеният състав носи ин-
дивидуалните идентификационни номера само 
при изпълнение на задачи, пряко свързани с 
охрана на масови мероприятия. 
(2) Преразпределение и ротация на из-
ползваните индивидуални идентификационни 
номера от униформения полицейски състав 
може да се извършва със заповед на директора 
на съответната структура на МВР.
Чл. 11. (1) При загубване, открадване на 
личния знак, при виновно повреждане, което 
го прави неизползваем, или при преотстъпване 
служителят носи дисциплинарна и имущест-
вена отговорност.
(2) При загубване, открадване или унищо-
жаване на индивидуалния идентификационен 
номер по време на изпълнение на задачи, 
пряко свързани с охрана на масови меропри-
ятия, служителят не носи дисциплинарна и 
имуществена отговорност.
(3) В случаите по ал. 1 и 2 служителят не-
забавно писмено уведомява непосредствения 
си ръководител и съответното звено „Човешки 
ресурси“.